cyanic-selkie/wikianc huggingface dataset:
துள்ளும் பந்து
துள்ளும் பந்து என்பது, இன்னொரு மேற்பரப்புடன் மோதித் தெறிக்கும் பந்தொன்றைக் குறிக்கும். துள்ளும் பந்தின் இயற்பியல், பந்து இன்னொரு மேற்பரப்பில் மோதுவதற்கு முன்பும், மோதும் போதும், மோதிய பின்பும் அதன் நடத்தை பற்றிக் கவனத்தில் கொள்கிறது. துள்ளும் பந்தின் பல்வேறு அம்சங்கள் உயர் நிலைப் பள்ளிகளிலும், பட்டப்படிப்புகளிலும், விசையியலுக்கு அறிமுகமாகப் பயன்படுகின்றன. எனினும் இது தொடர்பான நடத்தையின் துல்லியமான மாதிரியாக்கம் மிகவும் சிக்கலானது. விளையாட்டுப் பொறியியலில் இது தொடர்பில் ஆர்வம் காணப்படுகின்றது.
எறியப்படும் பந்தொன்றின் இயக்கம் பொதுவாக எறிய இயக்கத்தினால் விளக்கப்படுவதுடன், அதன் கணத்தாக்கம் மீள்தன்மைக் குணகத்தினூடாக பண்பாக்கம் பெறுகிறது. எறிய இயக்கம் புவியீர்ப்பு, பின்னிழு விசை, மேக்னெஸ் விளைவு, மிதப்பு விசை ஆகியவற்றால் பாதிக்கப்படும் அதேவேளை, கணத்தாக்க விளைவு பந்தின் இயல்பு, மோதும் மேற்பரப்பின் இயல்பு, மோதும் வேகம், சுழற்சி, வெப்பநிலை அழுத்தம் போன்ற உள்ளூர் நிலைமைகளினால் பாதிப்புறுகின்றது. நியாயமான விளையாட்டை உறுதி செய்வதற்காகப் பெரும்பாலான விளையாட்டுக் கட்டுப்பாட்டு அமைப்புக்கள் பந்துகளின் துள்ளும் தன்மைக்கு எல்லைகளை விதிப்பதுடன், பந்தின் காற்றியக்க இயல்புகளை மோசடியாக மாற்றும் வகையில் செயற்படுவதற்குத் தடையும் விதித்துள்ளன. பந்துகளின் துள்ளும் தன்மை, பழமையான இடையமெரிக்கப் பந்துவிளையாட்டுக் காலத்தில் இருந்தே விளையாட்டுகளில் முக்கியமான அம்சமாக இருந்துவந்துள்ளது.
பறப்பின் போதான விசைகளும் இயக்கத்தில் அவற்றின் தாக்கமும்
எறியப்படும் பந்து ஒன்றின் இயக்கம் எறிய இயக்க விதிகளுக்குக் கட்டுப்படுகின்றது. ஒரு பந்தின் உண்மையாக இயக்கத்தின்போது புவியீர்ப்பு விசை (FG), காற்றின் உராய்வினால் ஏற்படும் பின்னிழுவை விசை (FD), பந்தின் சுழற்சியினால் உருவாகும் மேக்னஸ் விசை (FM), மிதப்பு விசை (FB) என்பன அப்பந்தைத் தாக்குகின்றன. பொதுவாக, ஒரு பந்தின் இயக்கத்தைப் பகுப்பாய்வு செய்வதற்கு மேற்சொன்ன எல்லா விசைகளையும் கணக்கில் எடுத்து நியூட்டனின் இரண்டாம் விதியைப் பயன்படுத்த வேண்டும். இப்பகுப்பாய்வுக்கான சமன்பாடு பின்வருமாறு:
புவியீர்ப்பு
புவியீர்ப்பு விசை கீழ் நோக்கியதாகவும், என்பதற்குச் சமமாகவும் இருக்கும். இங்கே m பந்தின் திணிவும், g புவியீர்ப்பு முடுக்கமும் ஆகும். புவியீர்ப்பு முடுக்கம் புவியில் 9.764 m/s2 க்கும் 9.834 m/s2 க்கும் இடையில் காணப்படும். பிற விசைகள் வழக்கமாக ஒப்பீட்டளவில் மிகவும் சிறியனவாக இருப்பதால், இயக்கம் புவியீர்ப்பின் கீழ் மட்டுமே இடம்பெறுவதாக எடுத்துக்கொள்வது உண்டு. பந்தின்மீது புவியீர்ப்பு விசை மட்டுமே தாக்குமாயின் பறப்பின்போது இயக்க ஆற்றல், நிலை ஆற்றலாகச் சேமிக்கப்படும். இந்த இலட்சிய நிலையில் இயக்கத்தின் சமன்பாடு பின்வருமாறு அமையும். இங்கே a, v, r என்பன முறையே முடுக்கம், வேகம், பந்தின் இடம் ஆகியவற்றையும், v0 உம் r0 உம் முறையே பந்தின் தொடக்க வேகத்தையும், தொடக்க இடத்தையும் குறிக்கும்.
காற்றின் தடை, மேக்னஸ் விளைவு, மிதப்பு விசை ஆகியவற்றைக் கணக்கில் எடுப்பதன் மூலம் பந்தின் இயக்கத்தை மேலும் துல்லியமாக அறியலாம். எடை குறைவான பந்துகளின் இயக்கம் மேற்படி விசைகளால் கூடுதலாகப் பாதிக்கப்படும்.
இலச்சு மகாராஜ்
பண்டிட் இலச்சு மகாராஜ் (Lachhu Maharaj) (1901-1978) இவர் ஓர் இந்திய பாரம்பரிய நடனக் கலைஞரும் கதக்கின் நடன இயக்குனருமாவார். லக்னோவில் உள்ள புகழ்பெற்ற கதக் நிபுணர்களின் குடும்பத்தில் இருந்து வந்த இவர், திரைப்பட நடன இயக்குனராக, இந்தி சினிமா, குறிப்பாக முகல்-இ-அசாம் (1960) மற்றும் பக்கீசா (1972) ஆகியவற்றிலும் பணியாற்றினார். 1957ஆம் ஆண்டு, இந்தியாவின் இசை, நடனம் மற்றும் நாடகத்திற்கான தேசிய அகாடமியான சங்க நாடக அகாதமி கலைஞர்களுக்கான மிக உயர்ந்த விருதான, சங்கீத நாடக அகாதமி விருதினை வழங்கியது.
தொழில்
பின்னர், இவர் மும்பைக்குச் சென்றார். அங்கு வளர்ந்து வரும் திரையுலகம் கதக்கை பரந்த பார்வையாளர்களிடம் கொண்டு செல்ல உதவியது. இவர், மஹால் (1949), முகல்- இ-அசாம் (1960), சோதி சோதி பேடன் (1965) மற்றும் பக்கீசா (1972) போன்றத் திரைப்படங்களில் நடனக் காட்சிகளின் நடனக் கலைக்காக பாராட்டப்பட்டார். கௌதம புத்தர், சந்திரவாலி மற்றும் பாரதிய கிசான் போன்ற இவரது பாலேக்கள் புகழ் பெற்றன. உத்தரபிரதேச அரசு லக்னோவில் தொடங்கிய கதக் கேந்திரத்தின் நிறுவனர் இயக்குநராகவும் இருந்தார்.
விருதுகள்
இவர் வென்ற பல மதிப்புமிக்க விருதுகளில், குடியரசுத் தலைவர் விருது மற்றும் 1957 ஆம் ஆண்டு சங்கீத நாடக அகாதமி விருது போன்றவை குறிப்பிடத்தக்கது.
மரபு
செப்டம்பர் 2007 இல், லக்னோவில் இவரது பிறந்த நூற்றாண்டு விழாவைக் கொண்டாடுவதற்காக இரண்டு நாள் திருவிழா ஏற்பாடு செய்யப்பட்டது. இவரது மனைவி இரமா தேவி, இவரது சீடர்களான நளினி மற்றும் கமலினி ஆகியோரின் முன்னிலையில், இவரைப் பற்றிய ஒரு புத்தகமும் வெளியிடப்பட்டது. மேலும், இவர் நிறுவிய கதக் கேந்திரா நடன நிறுவனத்தின் மாணவர்கள், மேக் மல்ஹார் என்ற பாலேவை நடத்தினார்.
வெளி இணைப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:1978 இறப்புகள் பகுப்பு:1901 பிறப்புகள் பகுப்பு:கதக் நடனக் கலைஞர்கள்
சிறந்த அசைவூட்டத் திரைப்படத்திற்கான அகாதமி விருது
சிறந்த அசைவூட்டத் திரைப்படத்திற்கான அகாதமி விருது 2001 ஆம் வருடத்திலிருந்து வழங்கப்படுகின்றது. ஒரு வருடத்தில் வெளிவந்த மிகச் சிறந்த அசைவூட்டத் திரைப்படத்திற்கே வழங்கப்படுகின்றது.
வெளி இணைப்புகள்
பகுப்பு:அகாதமி விருதுகள்
கருநெல்லிநாதர் கோவில்
கருநெல்லிநாதர் கோவில். தமிழ்நாட்டிலுள்ள சிவகாசியின் புறநகர்ப் பகுதியில் உள்ள திருத்தங்கல்லில் அமைந்துள்ள சிவபெருமான் கோவிலாகும். சிவபெருமான் கருநெல்லிநாதராக லிங்க வடிவில் வழிபடப்படுகிறார். அவருடைய துணைவியார் பார்வதி சொக்கி அம்மனாக இங்கு சித்தரிக்கப்படுகிறார்.
தல புராணம்
இடது|thumb|200x200px|கோயிலின் வெளிப்புறமுள்ள நின்ற நாராயண பெருமாள் திருவரங்கம் ரங்கநாதசுவாமி ஆலயத்திலிருந்து விசுணுவின் சாயல் வடிவம் கொண்ட ரங்கநாதர், ஆண்டாளைத் திருமணம் செய்து கொள்ளும் வண்ணம் திருவில்லிபுத்தூர் திவ்ய தேசத்திற்குப் பயணம் மேற்கொண்டார். அந்த இடத்தை அடையும் முன், ஒரு இடத்தில் இருட்டாகி விட, அந்த இடத்திலேயே இரவு கழிக்க முடிவு செய்தார். அவர், அந்த இடத்திலேயே தங்கிவிட்டதால், அவ்விடம் திருத்தங்கல் என்றும் அம்மலை தாளகிரி என்று அழைக்கப்பட்டது. மற்றொரு புராணத்தின்படி, மகாபாரதத்தில் இருந்து பாண்டவர்கள் நாடு கடத்தப்பட்டு, வசித்து வந்தனர். அவர்கள் தினசரி பூசை செய்ய தண்ணீர் பெற முடியவில்லை. சூரியன் உதித்ததும், இளவரசர்களில் ஒருவரான அர்ச்சுனன், இந்த இடத்திற்கு தண்ணீரை அனுப்புவதற்காக கங்கையைப் பிரார்த்தனை செய்தார். பின்னர் தன் அம்பினால் எய்து பூமியைப் பிளந்து, ஒரு ஆற்றைக் கொண்டுவந்தார். இவ்வாறு அர்ச்சுணன் ஆறு உருவானதாக நம்பப்படுகிறது. இந்த கோயில் அமைக்கப்பட்ட இடத்தில் இரண்டு நெல்லி மரங்கள் இருந்ததால் இருநெல்லிநாதர் எனப் பெயர் பெற்றது, பின்னர் அது கருநெல்லிநாதர்  ஆக மருவியதாகக் கருதப்படுகிறது.
வரலாறு
பாண்டியர்களால் கருநெல்லிநாதர் கோயில் கட்டப்பட்டதாக நம்பப்படுகிறது. கோயிலுக்கு வழங்கப்பட்ட பரிசுகளைப் பற்றிய தகவல்களைக் குறிக்கும் கோயில் கல்வெட்டுகள் உள்ளன. கிபி. 1032-ல் இருந்த கல்வெட்டுகளின் மூலம் மலைப்பகுதியைத் தனது வீடாகத் தெரிவு செய்த பரமசுவாமி கோயில்களையே குறிக்கிறது. வள்ளப் பெரிய ஏரி என்ற பெயரில் ஒரு ஏரி ஆலயத்தின் பக்கத்தில் இருந்தது. இந்த ஏரியானது கிபி 1233-ல் பாண்டிய மன்னனின் காலத்தில் சுந்தர பாண்டியனின் அமைச்சர், குருகுலத்திரயனால் விரிவுபடுத்தப்பட்டதாக நம்பப்படுகிறது. உள்ளி பொம்மன் களங்காத்த கண்டநாயக்கர் வீரமரணம் அடைந்ததனால் திருத்தங்கலைச் சுற்றியுள்ள இடங்கள் அவரது குடும்பத்திற்கு நன்கொடையாக அளிக்கப்பட்டது. கோயிலில் போர் வீரன் உருவம் நடந்ததற்கான ஆதாரங்கள் காணப்படுகிறது.
கோயில்
இடது|thumb|200x200px|கோவிலின் வெளிப்புறம் 100 அடி (30 மீ) உயர ஒரு மலை மீது கட்டப்பட்டுள்ளது. ஒரு சிறிய கோபுர நுழைவாயில் உள்ளது. பல கோயில்கள் உள்ளன. இவற்றில் கருநெல்லிநாதர் மற்றும் சொக்கி அம்மன் கோயில் முக்கியமானதாகும். விசுணு கோயிலான நின்ற நாராயண பெருமாள் கோயில் மற்றொரு பக்கத்தில் அமைந்துள்ளது. இக்கோயில் ஒரு குடைவரை கோயிலாகும். முதன்மைக் கடவுளாக கருநெல்லிநாதர் உள்ளார். விநாயகர், சூரியன், சந்திரன், தட்சிணாமூர்த்தி ஆகியோருக்குத் தனி சன்னதிகளும் உள்ளன. நடராசர் மற்றும் சிவகாமிக்கு ஒரு பெரிய அளவிலான கல் உருவம்  கோயிலின் நடன மண்டபத்தில் அமைந்துள்ளது..
கோயில் நுழைவாயிலுக்கு அருகில் காணப்படும் பழனி முருகன் ஆலயமும் மிகவும் புகழ் பெற்று விளங்குகிறது. ஆறுமுகத் தம்பிரான் முருகனின் தீவிர பக்தரானார். அவர் பழனிக்கு ஒவ்வொரு வருடமும் காவடியைச் சுமந்து சென்று, அதே நாளில் திருத்தங்கலுக்குத் திரும்பி விடுவார். பல வருடங்களாக பழனிக்கு செல்லும் தம்பிரான், நாளடைவில் மிகவும் சிரமப்பட்டார். அவர் ஒருமுறை சில படிகள் மேலேறிய பின், ஏற முடியாமல் மீண்டும் திரும்ப நேரிட்டது. ஒரு நாள் உணவு சமைக்கும் போது, கடவுள் முருகன் அவருக்கு தங்க நாணயங்கள் பொழிந்தாகவும், அவர் தனக்கு கிடைத்த தங்க நாணயங்களை வைத்து பழனி முருகனுக்கு திருத்தங்கல்லில் கோயில் கட்டினார். அவர் இவ்வுலகை விட்டு மறைந்த இடத்தில் அமைக்கப்பட்ட மடத்தில் அவரது படைப்பு நூல்கள் இன்றும் பராமரிக்கப்படுகிறது.
வழிபாடு மற்றும் சமய நடைமுறைகள்
அபிசேகம் (புனித குளியல்), அலங்காரம், நைவைத்தியம் (உணவு பிரசாதம்) மற்றும் தீப ஆராதனை (விளக்குகள் அசைத்தல்) ஆகியன மூலம் தினமும் அண்ணாமலை மற்றும் உண்ணாமலை அம்மன் இருவருக்கும் வழிபாடு அளிக்கப்படுகிறது. வழிபடானது நாதசுவரம் மற்றும் தவில்,ஆகியவற்றால் இசையமைக்கப்பட்டு, வேதங்களில் உள்ள மந்திரங்கள் (புனித நூல்கள்) பிராமணர்களால் முழங்க தினமும் வழிபாடு செய்வது காணப்படுகிறது.
வாராந்திர சடங்குகள் சோமவரம் மற்றும் சக்வாவரம் போன்றவையும், பிரதோசம் மற்றும் மாதாந்திர திருவிழாக்கள் போன்ற அத்தியாவசிய திருவிழாக்களும், அமாவாசை, கார்த்திகை, பவுர்ணமி மற்றும் சதுர்த்தி போன்ற நாட்களிலும் இக்கோவிலில் சிறப்பு வழிபாடு செய்யப்படுகிறது. தைப்பூசம் என்பது சனவரி மாதத்தில் இக்கோவிலில் கொண்டாடப்படும் பண்டிகையாகும். அன்று ஏழை மக்களுக்கு அன்னதானம் வழங்கப்படுகிறது.
மேற்கோள்கள்
பகுப்பு:விருதுநகர் மாவட்டத்திலுள்ள சிவன் கோயில்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
முதலாம் சிவமாறன்
முதலாம் சிவமாறன் (679–726) என்பவன் மேற்கு கங்க மரபைச்சேர்ந்த மன்னன் இவன் இவனுக்கு முன் ஆட்சியில் இருந்த பூவிக்ரமனின் சகோதரன். இவன் ஆட்சிப் பொறுப்பேற்றதும் சாளுக்கியர்களும்,பல்லவர்களும் இவனை அடக்க முற்பட்டனர். ஆனால் சிவமாறன் எவருக்கும் தலை வணங்காமல் திறம்பட ஆட்சி செலுத்தினான். இவனது கல்வெட்டுகள் தமிழகத்தின் தர்மபுரி,கிருட்டிணகிரி மாவட்டங்களில் காணப்படுகின்றன.
சிவமாறனின் பட்டப் பெயர்கள்
அவனி மகேந்திரன், ஸ்திரவிநித பிருத்துவி கொங்கனி, நவகாமன், சிஸ்த பிரியன் போன்ற பட்டப் பெயர்களைச் சிவமாறன் பெற்றிருந்தான்.
உசாத்துணை
பகுப்பு:மேலைக் கங்கர்கள் மரபு பகுப்பு:இந்திய அரசர்கள்
மைமன்சிங் கோட்டம்
மைமன்சிங் கோட்டம் (Mymensingh Division) (ময়মনসিংহ বিভাগ) தெற்காசியாவின் வங்காளதேச நாட்டின் எட்டு கோட்டங்களில் ஒன்றாகும். இக்கோட்டத்தின் நிர்வாகத் தலைமையிடமான மைமன்சிங் நகரம், மைமன்சிங் மாவட்டத்தின் நிர்வாகத் தலைமையிடமும் ஆகும். 2011-ஆம் ஆண்டின் மக்கள் தொகை கணக்கின் படி, மைமன்சிங் கோட்டம் 10,584.06 சதுர கிலோ மீட்டர் பரப்பளவுடன், 1,13,70,000 மக்கள் தொகையும் கொண்டது. இக்கோட்டம் வங்காளதேசத்தின் வடகிழக்கில் அமைந்துள்ளது.
டாக்கா கோட்டத்தின் வடக்கில் உள்ள நான்கு மாவட்டங்களைக் கொண்டு செப்டம்பர் 2015-ஆம் ஆண்டில் மைமன்சிங் கோட்டம், வங்காளதேசத்தின் எட்டாவது கோட்டமாக துவக்கப்பட்டது.
கோட்ட எல்லைகள்
மைமன்சிங் கோட்டத்தின் வடக்கில் இந்தியாவின் மேகாலயா மாநிலமும், வடகிழக்கிலும், கிழக்கிலும் சில்ஹெட் கோட்டமும், தென்கிழக்கில் கொமில்லா கோட்டமும், தெற்கிலும், தென்மேற்கிலும் டாக்கா கோட்டமும், மேற்கில் ரங்க்பூர் கோட்டமும் மற்றும் வடமேற்கில் ராஜசாகி கோட்டமும் எல்லைகளாக உள்ளது.
கோட்ட நிர்வாகம்
மைமன்சிங் கோட்டத்தின் நிர்வாக வசதிக்காக மைமன்சிங் மாவட்டம், செர்பூர் மாவட்டம், நேத்ரோகோனா மாவட்டம் மற்றும் ஜமால்பூர் மாவட்டம் என நான்கு மாவட்டங்களாகப் பிரிக்கப்பட்டுள்ளது.
பொருளாதாரம்
மைமன்சிங் கோட்டம் பல ஆறுகளும், ஏரிகளும், காடுகளும் கொண்டது. பிரம்மபுத்திரா ஆறு, சதியா ஆறு, பகாரியா ஆறு, நாகேஷ்வரா ஆறு, நிதாய் ஆறு, கன்சா ஆறு போன்ற ஆறுகள் பல இக்கோட்டத்தில் பாய்கிறது. இக்கோட்டத்தின் பொருளாதாரம் வேளாண்மையைச் சார்ந்து உள்ளது. இக்கோட்டத்தில் பல ஆறுகள் பாய்வதால் நீர் வளமும், மண் வளமும் கொண்டுள்ளது. எனவே இங்கு நெல், கோதுமை, கரும்பு, பருத்தி, வாழை, எண்ணெய் வித்துக்கள், நவதானியங்கள், சோளம், உருளைக்கிழங்கு முதலியன பயிரிடப்படுகிறது.
போக்குவரத்து
ஆறுகளின் நீர் வழித் தடங்கள் மூலம் பயணிகள் மற்றும் சரக்கு போக்குவரத்திற்கு இயந்திரப் படகுகள் மற்றும் பாய்மரப் படகுகள் பயன்படுத்தப்படுகிறது.
கல்வி
வங்காளதேசத்தின் பிற கோட்டங்களைப் போன்று, இக்கோட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு  மற்றும் ஒராண்டு கால முதுநிலை பட்டப் படிப்பு கொண்ட கலை மற்றும் அறிவியல் கல்லூரிகளும், பல்கலைக்கழகங்களும், சட்டம் மற்றும் மருத்துவம் மற்றும் தொழில்நுட்ப பொறியியல் கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
மேற்கோள்கள்
7. Mymensingh Division 24
பகுப்பு:வங்காளதேசத்தின் கோட்டங்கள் பகுப்பு:டாக்கா கோட்டம்
மீரா சேத்
மீரா சேத் (Mira Seth) ஒரு இந்திய அரசு குடிமைப்பணி ஊழியர் மற்றும் இராஜதந்திரி ஆவார். இவர் பெண்கள் உரிமை ஆர்வலரும் மற்றும் ஐக்கிய நாடுகளின் சிறுவர் நிதியத்தின் முன்னாள் தலைவரும் ஆவார்.
அவர் சர்வதேச நிலையில் ஐக்கிய நாடுகள் சிறுவர் நிதியத்தின் நிர்வாகக் குழுவின் உறுப்பினராக பல பதவிகளைப் பெற்றார். மேலும் 1990 முதல் 1991 வரையும் 1991 முதல் 1992 வரை தலைவராக இருந்தார். சேத் முன்பு தொழில்துறை மேம்பாட்டுத் துறையில் பணியாற்றினார். கைத்தறி மற்றும் மீன்வளத்தை ஒழுங்குபடுத்துதல் போன்ற பல்வேறு பொருளாதார முயற்சிகளில் பெண்களின் ஈடுபாடு குறித்து அவரது ஆய்வுகள் இருந்தன. பெண்கள் மேம்பாட்டு குறித்த பிரச்சனைகளில் சேத் தனது கல்வி மற்றும் ஆய்வு அறிவைப் பயன்படுத்தினார். இவர் தனது ஆய்வுகளின் தொகுப்பினை பல கோரிக்கைகளுக்குப் பின்னர் ”பெண்கள் மற்றும் மேம்பாடு: இந்திய அனுபவம்” என்ற நூலாக மாற்றினார். சேத்தின் முக்கிய இலட்சியங்களில் ஒன்று, 'எங்களுக்கு வேலைகளை கொடுங்கள்- மீதமுள்ளவற்றை நாங்கள் செய்ய முடியும்' என்பதாகும். இந்த இலட்சியமானது, வளரும் நாடுகளில் தடைகள் இல்லாமல் பெண்களுக்கு தொழிலாளர் தொகுப்பில் நுழைவதற்கான திறனை வழங்குவது இன்னும் பெரிய பொருளாதார வளர்ச்சியை அனுமதிக்கும் என்ற கருத்தை குறிப்பிடுகிறது. சேத் 'மேரா ஷிண்டர் புட்டார்' என்ற திரைப்படத்தை இயக்கியுள்ளார், இது ஒரு சட்டவிரோத குடியேறியவரின் சோதனைகள் மற்றும் துன்பங்கள் மற்றும் அவர் இந்தியாவில் விட்டுச் சென்ற குடும்பத்தைப் பற்றி பேசுகிறது.
குறிப்புகள்
பகுப்பு:வாழும் நபர்கள்
கிருஷ்ண மோகன் சேத்
கிருஷ்ண மோகன் சேத் (Krishna Mohan Seth) இந்தியத் தரைப்படையின் துணைத் தலைவராக இருந்து ஓய்வுபெற்று சத்தீசுகர், மத்திய பிரதேசம் மற்றும் திரிபுரா மாநிலங்களின் ஆளுநராக பணிபுரிந்தவர் ஆவார்.
குடும்ப வாழ்க்கை
கிருஷ்ண மோகன் சேத் டிசம்பர் 19, 1939 அன்று அலகாபாத்தில் பிறந்தார். இவருக்கு வீணா என்ற மனைவியும், இரண்டு மகன்களும் உள்ளனர்.
இராணுவ பணி
லெப்டினன்ட் ஜெனரல் சேத் இந்திய ராணுவத்தின் பீரங்கி படையில் நியமிக்கப்பட்டார். இவர் மார்ச் 1979 மற்றும் அக்டோபர் 1980 க்குஇடையில் (வான்குடை) படைப்பிரிவிற்குத் தலைமை தாங்கினார்.
இவர் போபாலில் 21வது தாக்குதல் படைப்பிரிவினை வழிநடத்தியவர். இதைத் தொடர்ந்து அக்டோபர் 1994 மற்றும் அக்டோபர் 1995க்கு இடையில் நாகாலாந்தில் 3வதுப் படைப்பிரிவின் தளபதியாகத் தேர்ந்தெடுக்கப்பட்டார். பின்னர் துணை தலைமையதிகாரியாக நியமிக்கப்பட்டார். சேத் 31 திசம்பர் 1997 அன்று இராணுவ பணியிலிருந்து ஓய்வு பெற்றார்.
அரசியல் வாழ்க்கை
சேத் 23 சூன் 2000 முதல் 31 மே 2003 வரை திரிபுராவின் ஆளுநராக இருந்தார். இதைத் தொடர்ந்து 2 சூன் 2003 முதல் 25 சனவரி 2007 வரை சத்தீசுகர் ஆளுநராகப் பதவி வகித்தார். சத்தீசுகரின் காங்கரில் உள்ள பயங்கரவாத எதிர்ப்பு மற்றும் அடர்வன போர் பள்ளியானது, இவரது ஆட்சிக் காலத்தில் இவரது சிந்தனையின் அடிப்படையில் உருவானது. thumb| சத்தீசுகரின் ஆளுநர் ஸ்ரீ கிருஷ்ண மோகன் சேத், 3 சூன் 2004 அன்று சத்தீசுகரின் ராய்ப்பூரில் இந்தியக் குடியரசுத் தலைவர் அப்துல் கலாமைச் சந்தித்தார். இவர் 2 மே 2004 மற்றும் 29 சூன் 2004 இடையே மத்திய பிரதேசத்தின் ஆளுநராகப் பொறுப்பிலிருந்தார். thumb| ஏப்ரல் 30, 2005 அன்று ராய்பூரில் உள்ள ராஜ் பவனில் சத்தீசுகர் ஆளுநர் சேத்துடன் பிரதமர் இந்தியப் மன்மோகன் சிங்.
முக்கிய இராணுவ விருதுகள்
இவர் பன்னாட்டு திரைப்படம் மற்றும் தொலைக்காட்சி குழுவின் ஆசிய திரைப்பட தொலைக்காட்சி அகதமியின் வாழ்நாள் உறுப்பினராகவும் உள்ளார்.
மேற்கோள்கள்
பகுப்பு:1939 பிறப்புகள் பகுப்பு:வாழும் நபர்கள் பகுப்பு:திரிபுரா ஆளுநர்கள் பகுப்பு:மத்தியப் பிரதேச ஆளுநர்கள் பகுப்பு:சத்தீசுகர் ஆளுநர்கள் பகுப்பு:உத்தரப் பிரதேச நபர்கள்
அபாயச் சங்கிலி
அபாயச் சங்கிலி ( emergency brake (train) என்பது ஆபத்துக்காலங்களில் பயணிகள் தொடருந்தை நிறுத்த உதவும் கருவியாகும்.
வேகத் தடை செயல்படும் விதம்
தொடருந்தை உடனடியாக நிறுத்தும் வேகத்தடைக்கு பெயர் நியூமாட்டிக் பிரேக் என்பதாகும். தொடருந்தில் கம்ரெசர் என்னும் காற்று சேகரிப்பானை வைத்திருப்பார்கள். இதில் காற்றை அழுத்தத்துடன் ஒரு முதன்மை உருளையில் சேகரித்து வைத்திருப்பார்கள். இதில் இருந்து ஓட்டுநரின் கட்டுப்பாட்டில் ஒரு குழாய் ஒவ்வொரு பெட்டிக்கும் காற்றழுத்தம் செல்லும். இக்குழாய் ஒவ்வொரு பெட்டியிலும் இணைக்கப்பட்டிருக்கும். இதேபோல ஒவ்வொரு பெட்டியிலும் தனித்தனியாகவும் காற்றழுத்த உருளைகள் இருக்கும். இந்த உருளைகளிலும் காற்று அழுத்தத்துடன் சேகரித்து வைக்கப்பட்டிருக்கும். இதிலும் முதன்மை உருளையிலும் காற்றழுத்தம் ஒரே அளவாக இருக்கும். இவை இரண்டு அழுத்தங்களும் ஒரே அளவாக இருக்கும்வரை வேகத்தடைக் கட்டைகள் சக்கரங்களின் மேல் படாமல் இருக்குமாறு வடிவமைக்கப்பட்டுள்ளன. ஒட்டுநர் வண்டியை உடனே நிறுத்த விரும்பினால் முதன்மை உருளையில் இருந்து வரும் காற்றை நிறுத்திவிடுவார். இதனால் ஒவ்வொரு பெட்டிகளிலும் இருக்கும் தனிப்பட்ட உருளைகளில் இருக்கும் காற்றழுத்தம் அதிகமாவதால் லிவர்கள் இயங்கி வேகத்தடை கட்டைகள் சக்கரங்களை அழுத்தி வண்டியை நிறுத்துகின்றன.
பெட்டிகளில்
தொடர்வண்டி பெட்டிகளில் சிவப்பு நிறத்தில் உள்ள சங்கிலியைப் பிடித்து இழுக்கும்போது ஒரு வால்வு திறந்து ஒட்டுநர் செய்ததைப்போல ஒருபக்கம் காற்றழுத்தம் நின்றுபோய்விட வண்டிகளில் உள்ள உருளைகளின் காற்றழுத்தத்தால் வண்டிச் சக்கரங்களை வேகத்தடைக் கட்டைகள் அழுத்தி வண்டி நிற்கும்.
தண்டம்
இந்தியாவில் சட்டவிரோதமாக சிலர் வண்டிகளை அபாயச் சங்கிலியை இழுத்து நிறுத்துகின்றனர். இதனால் தேவையின்றி ஒருவர் வண்டியை நிறுத்தினால் இந்திய தொடர்வண்டி நிறுவனத்தால் ரூ ஆயிரம் தண்டம் அல்லது ஒராண்டுவரை சிறைத் தண்டனை விதிக்கப்படுகிறது.
மேற்கோள்
பகுப்பு:தொடருந்து பாதுகாப்பு அமைப்புகள்
தயாரஞ்சனி
தயாரஞ்சனி இராகம் கருநாடக இசையில் பயன்படும் இராகங்களில் ஒன்றாகும். இது இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகமும் ஆகும்.
இலக்கணம்
thumb|right|250px|தயாரஞ்சனி ஆரோகணச் சுரங்கள் C யிலிருந்து தொடக்கம் thumb|right|250px|தயாரஞ்சனி அவரோகணச் சுரங்கள் C யிலிருந்து தொடக்கம்
க. முனுசாமி
'''க. முனுசாமி''' (பிறப்பு: ஏப்ரல் 15 1941) மலேசியாவில் எழுத்தாளர்களுள் ஒருவராவராவார். நிலாவண்ணன் எனும் புனைப்பெயரில் எழுதிவரும் இவர் முன்னாள் தமிழ்ப் பள்ளித் தலைமை ஆசிரியரும் ஆவார். மேலும் இவர் தைப்பிங் தமிழ் எழுத்தாளர் வாசகர் இயக்கத்தின் தலைவராகவும், பேரா மாநில எழுத்தாளர் சங்கத்தின் செயற்குழு உறுப்பினராகவும் இருந்துள்ளார்.
தயாரஞ்சனி
உசாத்துணைகள்
பகுப்பு:அரிகாம்போதியின் ஜன்னிய இராகங்கள்
க. முனுசாமி
எழுத்துத் துறை ஈடுபாடு
1958 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், வானொலி / மேடை நாடகங்கள் ஆகியவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1948 பிறப்புகள்
ஆட்டமிழப்பு (துடுப்பாட்டம்)
thumb|right|350px|வீசப்படும் பந்து [[இழப்பு (துடுப்பாட்டம்)|இலக்கைத் தாக்குவது இலக்கு வீச்சு (bowled) என்று அழைக்கப்படுகிறது. (நிகழ்வு: ஆஷஸ் தொடர் 2017-18)]]
ஆட்டமிழப்பு அல்லது வீழ்த்தல் (Dismissal) என்பது துடுப்பாட்டத்தில் ஒரு அணியினர் தங்கள் எதிரணியைச் சேர்ந்த ஒரு மட்டையாளரை ஆட்டமிழக்கச் செய்து அவரை களத்தில் இருந்து வெளியேற்றுவதைக் குறிக்கும். ஒரு மட்டையாளர் ஆட்டமிழந்த பிறகு அவரது அணியில் மீதமுள்ள வீரருள் ஒருவர் களமிறங்கி விளையாடுவார். இறுதியாக ஒரு அணி தனது 11 வீரர்களில் 10 வீரர்களை இழந்த பிறகு அதன் ஆட்டப்பகுதி முடிவுக்கு வரும். இது அனைத்திழப்பு (All out) என்று அழைக்கப்படுகிறது.
பொதுவாக பிடிபடுதல், இலக்கு வீச்சு, ஓட்ட வீழ்த்தல், முன்னங்கால் இடைமறிப்பு மற்றும் இழப்புத் தாக்குதல் ஆகிய முறைகளின் மூலம் மட்டையாளரை வீழ்த்த இயலும். எனினும் வீசப்படும் பந்து பிழை வீச்சுாக (no ball) இருந்தால் ஓட்ட வீழ்த்தல் தவிர மற்ற முறைகளில் ஒரு மட்டையாளரை வீழ்த்த இயலாது.
விதி 32: இலக்கு வீச்சு (Bowled)
ஒருவேளை பந்துவீச்சாளர் முறையாக வீசிய பந்து நேரடியாகச் சென்று இலக்கைத் தாக்கினால் மட்டையாளர் ஆட்டமிழந்து வெளியேறுவார். அவ்வாறு நேரடியாக இல்லாமல் மட்டையாளரின் மட்டை அல்லது உடலில் பட்டு இலக்கைத் தாக்கினாலும் இந்த விதி பொருந்தும். எனினும் பந்து எதிரணி வீரர் ஒருவரின் கையில் பட்டு இலக்கைத் தாக்கும் போது மட்டையாளர் தன் எல்லைக்கோட்டிற்குள் இருந்தால் அவர் ஆட்டமிழக்க மாட்டார்.
விதி 33: பிடிபடுதல் (Caught)
ஒருவேளை முறையான வீசப்படும் பந்தை மட்டையாடுபவர் தன் மட்டையால் (அல்லது மட்டையைப் பிடித்திருக்கும் கையுறைகளால்) அடித்த பிறகு, அந்தப் பந்து நிலத்தைத் தொடும் முன்பு எதிரணி வீரர்களுள் ஒருவர் பிடித்துவிட்டால் மட்டையாடுபவர் ஆட்டமிழந்து வெளியேறுவார்.
விதி 34: முன்னங்கால் இடைமறிப்பு (Leg Before Wicket/LBW)
ஒருவேளை முறையாக வீசப்படும் பந்தை மட்டையாளர் தன் மட்டையில் அடிக்கும் முன்பு அவரது கால் அல்லது உடலின் பிற பகுதியில் பட்டால் அது இலக்கு வீச்சைத் தடுத்தது போல் கருதப்படும். எனவே மட்டையாளர் ஆட்டமிழந்து வெளியேறுவார். எனினும் அந்த பந்து இலக்கில் படாமல் விலகிச் சென்றிருந்தால் இந்த விதி பொருந்தாது. இதுதவிர இந்த ஆட்டமிழப்பைக் கணிக்க மேலும் பல்வேறு அளவுகோல்கள் உள்ளன.
விதி 38: ஓட்ட வீழ்த்தல் (Run Out)
ஒரு மட்டையாளர் இலக்குகளுக்கு இடையே ஓடி ஓட்டங்கள் எடுத்துக் கொண்டிருக்கும் போது தன் மட்டையால் எல்லைக்கோட்டைத் தொடும் முன்பு அதன் அருகிலுள்ள இலக்கை எதிரணி வீரர்களுள் ஒருவர் பந்தால் தாக்கிவிட்டால் அந்த மட்டையாளர் ஆட்டமிழந்து வெளியேறுவார்.
மிர்மிக்கள் (புராண உயிரினம்)
thumb| ஆடைகள் அணிந்த மனிதன் பார்த்துக்கொண்டிருக்க, மூன்று நாய் அளவு பெரிதான எறும்புகள் ஒரு கட்டப்பட்ட ஒட்டகத்தைத் தாக்குகின்றன, மிர்மிக்கள் (Μύρμηκες) என்பது எறும்பு வடிவம் கொண்ட கிரேக்க புராண விலங்குகள் ஆகும். கிரேக்க மொழியில் மிர்மிக்கள் என்பதற்கு எறும்புகள் என்று பொருள் படும்.மேலும் ஒரு கிரேக்க பழங்குடியினர்களும் இந்த பெயரில் அழைக்கப்படுகின்றனர்.
மேற்கோள்கள்
பகுப்பு:தங்கம்
டேவிட் அக்பீல்ட்
டேவிட் அக்பீல்ட் (David Acfield, பிறப்பு: சூலை 24 1947, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 420 முதல்தர துடுப்பாட்டப் போட்டிகளிலும், 160 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1966-1986 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1947 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
அதிகாரிபட்டி அய்யனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார் (பீடம் மட்டும் உள்ளது) சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விண்வெளித் தொழிற்துறை
விண்வெளித் தொழிற்துறை என்பது வானூர்தி, ஏவுகணை, செய்மதி, விண்கலம், விண் ஆய்வுகலம் (probes), விண் தொலைநோக்கி, விண்வெளி நிலையம் போன்றவற்றை வடிவமைத்தல், உற்பத்திசெய்தல், பரிசோதித்தல், ஏவுதல், பராமரித்தல் ஆகிய செயற்பாடுகளைக் கொண்ட தொழிற்துறை ஆகும்.
வரலாறு
இத் தொழிற்துறை 20 ம் நூற்றாண்டின் தொடக்கத்தில், குறிப்பாக ரைட் சகோதர்களின் வானூர்தி ஓட்டத்துடன் தொடங்கியது. 1920 களில் வான் போக்குவரத்துச் சேவை தொடங்கியது. அதனைத் தொடர்து வானூர்தி தொழிற்துறை அபார வளர்ச்சி கண்டது.
1957 ம் ஆண்டு முதலாவது செய்மதி ஸ்புட்னிக் ஏவப்பட்டது. முதல் மனித விண்வெளிப்பயனம் வஸ்தோக் 1 திட்டம் மூலம் 1961 ம் ஆண்டு நிறைவேற்றப்பட்டது. முதல் மீள் பயன்பாடு விண்கலம் X-15 1963 ம் ஆண்டு ஏவப்பட்டது. முதல் முறையாக நிலாவில் மனிதர் 1969 ம் ஆண்டு சென்றுவந்தனர். சக்தி வாய்ந்த கபிள் விண்வெளித் தொலைநோக்கி 1990 ம் ஆண்டு விண்வெளிக்கு எடுத்துச் செல்லப்பட்டது. அனைத்துலக விண்வெளி நிலையத்துக்கான கட்டுமானப் பணிகள் 1998 ம் ஆண்டு தொடங்கியது. en:Dennis Tito என்ற அமெரிக்கரை உருசிய விண்கலம் ஒன்று முதல் விண்வெளிச் சுற்றுலாப் பயணியாக ஏப்ரல் 2001 ஏற்றிச் சென்றது. முதல் அரசு சாரா அமைப்பால் மீள் பயன்பாடு விண்கலம் 2004 ம் ஆண்டு Tier One அனுப்பப்பட்டு Ansari X Prize வென்றது.
வெளி இணைப்புகள்
பகுப்பு:தொழிற்துறை
விக்டோரியா அருங்காட்சியகம்
விக்டோரியா அருங்காட்சியகம் (Victoria Museum) பாக்கித்தான் நாட்டின் கராச்சியில் உள்ளது. இப்போது கராச்சி உச்ச நீதிமன்றப் பதிவகம் என்ற பெயரால் அழைக்கப்படுகிறது. விக்டோரியா மற்றும் எல்பர்ட்டு அருங்காட்சியகம் என்ற பெயரில் முதலில் நிறுவப்பட்டது. கராச்சியில் அமைந்துள்ள இக்கட்டிடத்தில் பாக்கித்தானின் உச்ச நீதிமன்ற கராச்சி பதிவகக் கிளை இயங்குகிறது.
வரலாறு
இந்த கட்டிடம் முதலில் ஆங்கிலேயர் ஆட்சியின் போது கட்டப்பட்டது. இது விக்டோரியா மகாராணியின் ஆட்சிக் காலத்தில் 1887 ஆம் ஆண்டு கன்னாட் பிரபுவால் ஒரு அருங்காட்சியகமாகத் தொடங்கப்பட்டு விக்டோரியா மற்றும் எல்பர்ட்டு அருங்காட்சியகம் என்ற பெயரால் அழைக்கப்பட்டது. 1948 ஆம் ஆண்டு பாக்கித்தான் நாட்டை நிறுவியவரான முகமது அலி ஜின்னா பாக்கித்தான் மாநில வங்கிக்கான அடிக்கல்லை நாட்டினார்.
1892 ஆம் ஆண்டு மே மாதம் 21 ஆம் தேதியன்று இது முழு அருங்காட்சியகமாக மாற்றப்பட்டு விக்டோரியா அருங்காட்சியகம் என்று பெயரிடப்பட்டது. பதப்படுத்தப்பட்ட விலங்குகள், மொகஞ்சதாரோவின் கலைப்பொருட்கள், இந்தியா மற்றும் வெளிநாடுகளில் உள்ள மக்களின் சிலைகள், உருவப்படங்கள், ஓவியங்கள் மற்றும் உலகம் முழுவதிலும் உள்ள பிரபலமானவர்களின் படங்கள் ஆகியவை அங்கு இருந்தன.
1957 ஆம் ஆண்டு அக்டோபர் மாதம் இக் கட்டிடத்தில் கராச்சியில் உச்ச நீதிமன்றத்தின் பதிவகம் நிறுவப்பட்டது.
மேற்கோள்கள்
பகுப்பு:பாக்கித்தான் பகுப்பு:கராச்சியில் உள்ள கட்டிடங்கள் பகுப்பு:பாக்கித்தானிலுள்ள அருங்காட்சியகங்கள் பகுப்பு:பாக்கித்தானிலுள்ள கட்டிடங்கள்
கைநாட்டு
வெளி இணைப்புகள்
பகுப்பு:சட்டம்
நெக்கெர் கனசதுரம்
நெக்கெர் கனசதுரம் (Necker cube) என்பது, சுவிசுப் படிகவியல் வல்லுனர் லூயிசு ஆல்பர்ட் நெக்கர் என்பவரால், சாய்செவ்வகமாக 1832 இல் முதன்முதலாக வெளியிடப்பட்ட ஒளியியல் தோற்றமயக்க வரைபடம் ஆகும்.
தோற்ற மயக்கம்
நெக்கர் கனசதுரம் ஒரு தோற்ற மயக்கக் கோட்டுப் படம். இதன் தாக்கம் ஆர்வத்தைத் தூண்டக்கூடியது. ஏனெனில், படத்தின் ஒவ்வொரு பகுதியுமே மயக்கத்துக்கு உரியது, இருந்தும் முழுவதும் முரணின்றி அமையும் வகையில் படத்தின் ஒவ்வொரு பகுதியிலிருந்தும் பொருத்தமானதை மனிதரின் பார்வைத் தொகுதி எடுத்துக்கொள்ளும். மனிதப் பார்வைத் தொகுதியின் கணினி மாதிரிகளைச் சோதிப்பதற்கு, சில வேளைகளில் நெக்கெர் கனசதுரத்தைப் பயன்படுத்துவது உண்டு. மனிதரின் பார்வைத் தொகுதியைப் போலவே, இம்மாதிரிகளும் நெக்கர் கனசதுரத்தை முரண்பாடில்லாமல் புரிந்து கொள்கின்றனவா என்பதை அறியவே இச்சோதனை நிகழ்த்தப்படுகிறது.
ஒரு கனசதுரத்தின் விளிம்புகள் முரண்பாடான முறையில் ஒன்றை ஒன்று வெட்டிச் செல்லுமானால், அது இயலாப் பொருளுக்கு, குறிப்பாக இயலாக் கனசதுரத்துக்கு, எடுத்துக்காட்டாக அமையும்.
அருகில் உள்ள படத்தில், இடப்பக்கத்தில் உள்ள கனசதுரத்தைப் பார்க்கும் பெரும்பாலானோர் கீழ் இடப்புறம் உள்ள பக்கத்தையே முன்னுக்கு உள்ள முகமாக எடுத்துக்கொள்வர். மனிதர் பொருட்களை, அடிப்பக்கம் தெரியும்படி கீழிருந்து மேல்நோக்கிப் பார்க்காமல், பெரும்பாலும் மேலிருந்து கீழ்நோக்கி மேற்பக்கம் தெரியும் வகையில் பார்ப்பதால், மனித மூளை கனசதுரத்தை மேலிருந்து பார்ப்பதுபோல் எடுத்துக்கொள்ள விரும்புகிறது எனலாம். இடமிருந்து வலமாகப் பார்ப்பது மூளையின் இயல்பான விருப்பமாகவும், அதனால், முதலில் பார்க்கும் இடப்பக்க முகத்தை முன்பக்கமாகப் புரிந்துகொள்கிறது என்ற இன்னொரு காரணமும் இருக்கக்கூடும்.
பார்வையை வடிவத்தின் வெவ்வேறு பகுதிகளில் குவியப்படுத்துவதன் மூலம் கனசதுரத்தின் ஏதாவதொரு உறுதியான தோற்றத்தைப் பெறமுடியும்.
வெளியிணைப்புக்கள்
பகுப்பு:தோற்றமயக்கங்கள்
மன்னே ஸ்ரீனிவாஸ் ரெட்டி
மன்னே ஸ்ரீனிவாஸ் ரெட்டி (Manne Srinivas Reddy, பிறப்பு: 02 ஜனவரி  1959) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2019 ஆம் ஆண்டு மஹபூப்‌நகர் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
மேற்கோள்கள்
பகுப்பு:இந்திய அரசியல்வாதிகள் பகுப்பு:வாழும் நபர்கள் பகுப்பு:1959 பிறப்புகள் பகுப்பு:தெலங்காணா அரசியல்வாதிகள் பகுப்பு:17வது மக்களவை உறுப்பினர்கள்
ஆலம்பாடி (பெரம்பலூர்)
ஆலம்பாடி ஊராட்சி - பெரம்பலூர் மாவட்டம் (Alambadi Gram Panchayat), தமிழ்நாட்டின் பெரம்பலூர் மாவட்டத்தில் உள்ள பெரம்பலூர் வட்டாரத்தில், பெரம்பலூர் ஊராட்சி ஒன்றியத்தில்அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 11757 ஆகும். இவர்களில் பெண்கள் 5661 பேரும் ஆண்கள் 6096 பேரும் உள்ளனர்.
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:பெரம்பலூர் மாவட்டத்திலுள்ள கிராமங்கள்
பிளாவ்னாயிட்டு
பிளாவ்னாயிட்டு (Plavnoite) என்பது K0.8Mn0.6[(UO2)2O2(SO4)]•3.5H2O என்ற வேதி வாய்ப்பாட்டால் விவரிக்கப்படும் ஒரு கனிமம் ஆகும். அரியவகை யுரேனியம் சல்பேட்டு அணைவுக் கனிமம் என்றும் இரண்டாம் நிலை யுரேனியக் கனிமம் என்றும் இது வகைப்படுத்தப்படுகிறது. பிளாவ்னாயிட்டில் யுரேனைல் குழுக்கள் இடம்பெற்றுள்ளன. செக்குடியரசில் உள்ள யாச்சிமோவ் நகரத்தின் பிளாவ்னோ சுரங்கத்தில் இக்கனிமம் கண்டறியப்பட்டது. இச்சுரங்கம் பல அரிய கனிமங்களுக்கும் தனித்தன்மையான சில கனிமங்களுக்கும் பிறப்பிடமாக கருதப்படுகிறது.
சிப்பெய்ட்டு கனிமத்துடன் தொடர்புடையதாக இருந்தாலும் பிளாவ்னாயிட்டு தனித்தன்மை மிக்கதொரு கனிமமாகும்.
மேற்கோள்கள்
பகுப்பு:சல்பேட்டுக் கனிமங்கள் பகுப்பு:யுரேனியம் கனிமங்கள் பகுப்பு:பொட்டாசியம் கனிமங்கள் பகுப்பு:மாங்கனீசு கனிமங்கள் பகுப்பு:ஒற்றைச்சரிவச்சுக் கனிமங்கள்
அந்தமான் தீவுகள்
thumb|அந்தமான் தீவுகள் அந்தமான் தீவுகள் என்பது வங்காள விரிகுடாவில் உள்ள ஒரு தீவுக் கூட்டம் ஆகும். இது இந்தியாவின் அந்தமான் நிகோபார் தீவுகளின் ஒரு பகுதியாகும்.
போர்ட் பிளேர் நகரமே இதன் நிர்வாக மையம் ஆகும். அந்தமான் தீவுகள் அனைத்தும் அந்தமான் மாவட்டம் என்ற நிர்வாக அமைப்பின் கீழ் வருகின்றன. மற்றொரு மாவட்டமான நிக்கொபார் மாவட்டம் 1974-ஆம் ஆண்டு உருவானது. அந்தமானின் மக்கள் தொகை 2001-ஆம் ஆண்டு கணக்கெடுப்பின் படி 314, 084 ஆகும்.
அந்தமான் தீவுகள் அந்தமானியர்களின் தாயகமாகும், இதில் ஜராவா மற்றும் சென்டினல் பழங்குடியினர் உட்பட பல பழங்குடியினர் உள்ளனர். சில தீவுகளை அனுமதியுடன் பார்வையிட முடியும் என்றாலும், வடக்கு சென்டினல் தீவு உட்பட மற்றவர்கள் நுழைவது சட்டத்தால் தடைசெய்யப்பட்டுள்ளது. சென்டினில் மக்கள் பொதுவாக பார்வையாளர்களுக்கு விரோதமானவர்கள் மற்றும் வேறு எந்த நபர்களுடனும் சிறிதளவும் தொடர்பைக் கொண்டிருக்கவில்லை. அவர்களின் தனியுரிமைக்கான உரிமையை அரசாங்கம் பாதுகாக்கிறது.
சொற்பிறப்பு
அந்தமான் என்ற பெயரின் தோற்றம் சர்ச்சைக்குரியது மற்றும் நன்கு அறியப்படவில்லை.
ஆரம்பகால மக்கள்
இதுவரை ஆவணப்படுத்தப்பட்ட ஆரம்ப தொல்பொருள் சான்றுகள் சுமார் 2,200 ஆண்டுகளுக்குப் பின் செல்கின்றன; இருப்பினும், மரபணு, கலாச்சார மற்றும் தனிமைப்படுத்தப்பட்ட ஆய்வுகளின் அறிகுறிகள் மத்திய பேலியோலிதிக் காலத்திலேயே தீவுகளில் வசித்திருக்கலாம் என்று கூறுகின்றன. பழங்குடியின அந்தமானிய மக்கள் அந்தக் காலத்திலிருந்து 18 ஆம் நூற்றாண்டு வரை கணிசமான தனிமையில் தீவுகளில் வாழ்ந்ததாகத் தெரிகிறது.
வரலாறு
சோழ காலத்தில் "தீமைத்தீவுகள்" என்று அழைக்கப்பட்டது. முதலாம் ராஜேந்திர சோழ (கி.பி 1014 முதல் 1042 வரை) அந்தமான் மற்றும் நிக்கோபார் தீவுகளைக் கைப்பற்றினார்.
பிரிட்டிஷ் காலனித்துவம்
1789 ஆம் ஆண்டில், வங்காள அரசு  அந்தமான் தீவுகளில் தென்கிழக்கு விரிகுடாவில் சாதம் தீவில் ஒரு கடற்படைத் தளத்தையும் தண்டனைக் காலனியையும் நிறுவினர். இந்த குடியேற்றம் இப்போது போர்ட் பிளேர் என்று அழைக்கப்படுகிறது. இரண்டு ஆண்டுகளுக்குப் பிறகு, காலனி அந்தமானின் வடகிழக்கு பகுதிக்கு மாற்றப்பட்டது மற்றும் அட்மிரல் வில்லியம் கார்ன்வாலிஸின் பெயரால் போர்ட் கார்ன்வாலிஸ் என்று பெயரிடப்பட்டது. இருப்பினும், தண்டனைக் காலனியில் அதிக நோய்கள் மற்றும் இறப்புகள் இருந்தன, மே 1796 இல் அரசாங்கம் இதை இயக்குவதை நிறுத்தியது.
ஜப்பானிய ஆக்கிரமிப்பு
அந்தமான் மற்றும் நிக்கோபார் தீவுகள் இரண்டாம் உலகப் போரின்போது ஜப்பானால் ஆக்கிரமிக்கப்பட்டன. போரின் போது தீவுகளுக்குச் சென்ற சுபாஸ் சந்திரபோஸ் தலைமையிலான அர்சி ஹுகுமத்-இ-ஆசாத் ஹிந்தின் (சுதந்திர இந்தியாவின் தற்காலிக அரசு) அதிகாரத்தின் கீழ் தீவுகள் பெயரளவுக்கு வைக்கப்பட்டன, .1943 டிசம்பர் 30 அன்று, ஜப்பானிய ஆக்கிரமிப்பின் போது, ஜப்பானியர்களுடன் கூட்டணி வைத்திருந்த போஸ், முதலில் இந்திய சுதந்திரக் கொடியை உயர்த்தினார். இந்திய தேசிய இராணுவத்தின் ஜெனரல் லோகநாதன், அந்தமான் மற்றும் நிக்கோபார் தீவுகளின் ஆளுநராக இருந்தார், இது தற்காலிக அரசாங்கத்துடன் இணைக்கப்பட்டது. வெர்னர் க்ரூலின் கூற்றுப்படி: "தீவுகளை விட்டு வெளியேறுவதற்கு முன்பு, ஜப்பானியர்கள் 750 அப்பாவிகளை சுற்றி வளைத்து தூக்கிலிட்டனர் ."
இரண்டாம் உலகப் போருக்குப் பின்னர்
இரண்டாம் உலகப் போரின் முடிவில், பிரித்தானிய அரசாங்கம் தண்டனையைத் தீர்ப்பதற்கான தனது விருப்பத்தை அறிவித்தது. தீவின் மீன்வளம், மரம் மற்றும் விவசாய வளங்களை மேம்படுத்துவதற்கான முயற்சியில் முன்னாள் கைதிகளை நியமிக்க அரசாங்கம் முன்மொழிந்தது. இதற்கு ஈடாக, கைதிகளுக்கு இந்திய நிலப்பகுதிக்கு திரும்புவதற்கான பாதை அல்லது தீவுகளில் குடியேறும் உரிமை வழங்கப்படும். பம்பாய் பர்மா நிறுவனத்தின் மூத்த அதிகாரிகளில் ஒருவரான ஜே.எச். வில்லியம்ஸ், குற்றவாளிகளின் உழைப்பைப் பயன்படுத்தி தீவுகளில் மரக்கன்றுகளை ஆய்வு செய்ய அனுப்பப்பட்டார். அவர் தனது கண்டுபிடிப்புகளை 'தி ஸ்பாட் டியர்' (1957) இல் பதிவு செய்தார்.
1947 ஆகஸ்ட் 15 ஆம் தேதி இந்தியா சுதந்திரம் பெற்றபோது தண்டனைக் காலனி மூடப்பட்டது. இது சுதந்திர இயக்கத்திற்கு ஒரு அருங்காட்சியகமாக செயல்பட்டது. <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (May 2014)">மேற்கோள் தேவை  ] <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (May 2014)">மேற்கோள் தேவை  ]
புவியியல் அமைப்பு
அந்தமான் நிக்கோபார் தீவுகளின் தென்கோடித் தீவிலுள்ள இந்திரா முனை என்ற இடம், இந்திய நாட்டின் தென்முனையாகும்.
மேற்கோள்கள்
பகுப்பு:இந்தியத் தீவுகள் பகுப்பு:இந்திய எரிமலைகள் பகுப்பு:இந்தியப் பெருங்கடலின் தீவுக்கூட்டங்கள் பகுப்பு:அந்தமான் நிக்கோபார் தீவுகளின் தீவுகள் பகுப்பு:அந்தமான் நிக்கோபார் தீவுகள்
வண்ணாரப்பட்டி ஊராட்சி
வண்ணாரப்பட்டி ஊராட்சி (Vannarapatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள புதுக்கோட்டை வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1306 ஆகும். இவர்களில் பெண்கள் 632 பேரும் ஆண்கள் 674 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தாமசு பாக்
வாள்வீச்சு விளையாட்டு
பாக் டாபெர்பிசோசைம் வாள்வீச்சு சங்கத்தின் (FC Tauberbischofsheim) முன்னாள் விளையாட்டுக்காரர் ஆவார். 1976இல் மொண்ட்ரியாலில் நடந்த கோடைக்கால ஒலிம்பிக் விளையாட்டுப் போட்டிகளில் பங்கேற்று வாள்வீச்சிற்கான அணி விளையாட்டில்  செருமானிய அணிக்கு தங்கப் பதக்கம் வென்றளித்தார். அடுத்தாண்டு புவனெசு ஐரிசில் நடந்த வாள்வீச்சு உலகப் போட்டிகளில் உலகச் சாதனையாளராக பட்டம் வென்றார்.
வெளி இணைப்புகள்
பகுப்பு:1953 பிறப்புகள் பகுப்பு:வாழும் நபர்கள் பகுப்பு:ஒலிம்பிக் விளையாட்டுகள்
மாதர்சூடாமணி ஊராட்சி
மாதர்சூடாமணி ஊராட்சி (Madharsudamani Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1224 ஆகும். இவர்களில் பெண்கள் 611 பேரும் ஆண்கள் 613 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மும்மெத்தில் புரோப்பேன்
மும்மெத்தில் புரோப்பேன் (Trimethylolpropane) CH3CH2C(CH2OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நிறமற்றது முதல் வெண்மையானது வரையிலான நிறத்தைக் கொண்டிருக்கும் இதில் மூன்று ஐதராக்சில் வேதி வினைக்குழுக்கள் இடம்பெற்றுள்ளன. பரவலாக பலபடித் தொழிற்சாலைகளில் கட்டுறுப்புத் தொகுதியாக மும்மெத்தில் புரோப்பேன் பயன்படுத்தப்படுகிறது.
பயன்பாடுகள்
முக்கியமாக அல்கைடு வகை பிசின்கள் தயாரிப்பில் மும்மெத்தில் புரோப்பேன் ஒரு முன்னோடி சேர்மமாகப் பயன்படுத்தப்படுகிறது. இல்லையெனில், அக்ரைலேற்றப்பட்டும் அல்காக்சிலேற்றம் செய்யப்பட்டும் பல்வேறு பூச்சுகளை உருவாக்க உதவும் பல்வினை ஒருமங்களாகப் பயன்படுத்தப்படுகின்றன.மும்மெத்தில் புரோப்பேனின் எப்பாக்சைடு வழிப்பெறுதிகள் நெகிழ் பாலியுரித்தேன்கள் தயாரிக்கப் பயன்படுகின்றன. அல்லைல் ஈத்தர் வழிப்பெறுதிகள் அயனிப் பரிமாற்ற பிசின்கள் தயாரிப்புக்கான முன்னோடிகளாகும். மும்மெத்தில் புரோப்பேன் ஆக்சிடேன் ஒளித்தூண்டல் பலபடியாக்கல் வினைகளுக்கான தொடக்க வேதிப்பொருளாக செயல்படுகிறது.
மேற்கோள்கள்
பகுப்பு:மூன்றாம் நிலை ஆல்ககால்கள்
பிரசவத்துக்குப் பிந்தையத் தொற்றுகள்
பிரசவத்துக்குப் பிந்தையத் தொற்றுகள் அல்லது பிரசவத்தின் விளைவான காய்ச்சல் அல்லது குழந்தைப்பிறப்பின் பின்னரான நோய்த்தொற்றுக்கள் எனப்படுவது குழந்தைப்பிறப்பு அல்லது கருச்சிதைவைத் தொடர்ந்து பெண்ணின் இனப்பெருக்கப் பாதையில், எந்த ஒரு நுண்ணுயிரியினாலும் ஏற்படக்கூடிய நோய்த்தொற்று ஆகும். அறிகுறி்கள் மற்றும் நோய்க்குறிகளில் வழக்கமாக 38.0 C -ஐ விட அதிகமான ஒரு காய்ச்சல், குளிர்நடுக்கங்கள், அடி வயிற்றில் வலி, யோனியிலிருந்து வெளியேறும் பொருளின் ஏற்படக்கூடிய துர்நாற்றம் ஆகியவை அடங்கும். பிரசவத்தைத் தொடர்ந்து வழக்கமாக முதல் 24 மணிநேரத்துக்குப் பிறகு அடுத்து வரும் முதல் பத்து நாட்களுக்குள் ஏற்படக்கூடிய தொற்றுக்களே பிரசவத்துக்குப் பிந்தையத் தொற்றுகள் எனப்படுகின்றன.
பிரசவத்தைத் தொடர்ந்து, பெண் இனப்பெருக்கத் தொகுதியின் பகுதிகள் வெறுமையாகி விடுவதனால், அது தொற்றுக்கள் ஏற்படுவதற்கான சாத்தியத்தை அதிகரிக்கின்றது. இந்த வகை நோய்த்தொற்றானது கருப்பையின் குழி மற்றும் சுவர்களுடன் நின்று விடலாம். குழந்தை பிறப்புக்கான நேரம் மிக நீண்டதாக இருந்தாலோ, அல்லது அளவுக்கதிகமான தீவிர குருதிப்பெருக்கு இருந்தாலோ, தொற்றானது வேறு இடங்களுக்கும் பரவி, குருதி நச்சேற்றம் (Sepsis - blood poisoning]] அல்லது வேறு நோய் நிலைகள் தோன்றலாம்.
பிரசவத்துக்குப் பிந்தைய தொற்றுக்களுக்கான நோய்க்காரணியாக, குறிப்பிட்ட சில பாக்டீரியாக்களே முக்கியமாகக் காணப்படுகின்றன. பிரசவத்தைத் தொடர்ந்து ஏற்படும் காய்ச்சலுக்கான வேறு காரணங்கள்: மார்பகத்தில் பால் கட்டிக்கொண்டு வீக்கம் ஏற்படுதல், சிறுநீர்ப்பாதைத் தொற்றுகள், வயிற்றில் அறுவை மேற்கொள்ளப்பட்ட இடத்தில் தொற்றுகள், பெண்ணுறுப்பின் வெட்டுத் திறப்பு (en:Episiotomy, நுரையீரல் விரியாமை (en:Atelectasis) ஆகியவை. ஆகும்
நோய்க்காரணிகளும், அறிகுறிகளும்
கருப்பை மற்றும் அதைச் சூழ்ந்திருக்கும் இழையங்களில் ஏற்படும் தொற்றே மிகப் பொதுவானதாக இருக்கும். இது பிரசவத்துக்குப் பிந்தையச் சீழ்ப்பிடித்தல் அல்லது பிரசவத்துக்குப் பிந்தையக் கருப்பையழற்சி என்று அறியப்படுகிறது. இத்தொற்று ஏற்படுவதற்கான காரணங்களாக அறுவைச் சிகிச்சை மூலம் குழந்தைப் பிறப்பு, யோனியில் பிரிவு B ஐச் சேர்ந்த ஸ்ட்ரெப்டோகோக்கஸ் (Streptococcus) போன்ற குறிப்பிட்ட நுண்ணுயிரிகள் இருத்தல், குழந்தை பிறப்பிற்கு முன்னதாகவே மென்சவ்வுகள் கிழிந்துபோதல், மிக நீண்ட (24 மணித்தியாலங்களுக்கு மேலான) குழந்தைபிறப்புக் காலம், சூல்வித்தகம் செயற்கை முறையில் அகற்றப்படல், யோனிச் சோதிப்பு பல தடவைகள் மேற்கொண்டிருத்தல் என்பன சில காரணங்களாக இருக்கின்றன.
பல்வேறு வகையான நுண்ணுயிரிகளால் இந்தத் தொற்றுகள் ஏற்படுகின்றன. ஆய்வகத்தில், யோனியிலிருந்து பெறப்படும் திரவத்திலிருந்து நுண்ணுயிர்களை வளரவிட்டு பரிசோதிப்பதோ அல்லது குருதியை எடுத்து ஆய்வு செய்வதோ, நோயறிதலில் அரிதாகவே உதவியாக உள்ளது. முன்னேற்றம் இல்லாவிடின் மருத்துவப் படிமவியல் தேவைப்படலாம்.
தடுப்பு முறைகளும், சிகிச்சையும்
சில நாடுகளில், சிசேரியன் அறுவையைத் தொடர்ந்து ஏற்படும் அபாயங்களின் காரணமாக, அறுவைச் சிகிச்சைக் காலத்தை ஒட்டி அனைத்துப் பெண்களும் ஆம்பிசில்லின் (ampicillin) போன்ற நுண்ணுயிர் எதிர்ப்பி ஒன்றை நோய்த்தொற்றுத் தடுப்பிற்காகப் பெற வேண்டும் என்று பரிந்துரைக்கப்படுகிறது. நிலைகொண்டுவிட்ட தொற்றுகளுக்கான சிகிச்சை நுண்ணுயிர் எதிர்ப்பியினால் வழங்கப்படும். பொதுவான பெண்களில் 2 அல்லது 3 நாட்களில் நோய்நிலையிலிருந்து முன்னேற்றம் காணப்படும். மிதமான நோயைக் கொண்டிருப்பவர்களுக்கு வாய்வழி நோய்க்கிருமி எதிர்ப்பு மருந்துகள் பயன்படுத்தப்படலாம், இல்லாவிட்டால் சிரைவழி நோய்க்கிருமி எதிர்ப்பு மருந்துகள் பரிந்துரைக்கப்படுகின்றன. யோனி வாயிலான பிரசவத்தைத் தொடர்ந்து ஆம்பிசில்லின் (ampicillin) மற்றும் ஜென்டாமைஸின் (gentamicin) மருந்துகளின் கூட்டு அல்லது சிசேரியன் அறுவையைத் தொடர்ந்து கிளின்டாமைஸின் (clindamycin) மற்றும் ஜென்டாமைஸின் (gentamicin) மருந்துகளின் கூட்டு பொதுவான நோய்க்கிருமி எதிர்ப்பு மருந்துகளில் அடங்கும்.. பொருத்தமான சிகிச்சையின் மூலமாக முன்னேற்றம் காணப்படாதவர்களுக்கு சீழ்ப்பிடித்த கட்டி போன்ற பிற சிக்கல்கள் உள்ளனவா என்பது பரிசீலிக்கப்பட வேண்டும்.
வரலாறும், நோய்ப்பரவலியலும்
முன்னேறிய உலக நாடுகளில் சுமார் ஒன்று முதல் இரண்டு சதவீதம் பேருக்குப் யோனியூடான பிரசவத்தைத் தொடர்ந்து கருப்பைத் தொற்றுகள் ஏற்படுகின்றன. மேலும் அதிகமான சிரமத்துடன் நிகழ்ந்த பிரசவங்களைக் கொண்டிருந்தவர்களில், ஐந்து முதல் பதின்மூன்று சதவீதமாகவும், சிசேரியன் அறுவை செய்துகொண்டவர்களில் ஐம்பது சதவீதமாகவும் இது அதிகரிக்கிறது. 1990 -இல் ஏற்பட்ட 34,000 மரணங்களில் இருந்து, குறைந்து 2013 -இல் இந்தத் தொற்றுகள் 24,000 மரணங்களை விளைவித்தன. இந்த நிலைமையைக் குறித்த முதல் அறியப்பட்ட விவரிப்புகள் பொது வரலாற்றுக் காலப் பகுதிக்கு முன் (BCE) குறைந்தது 5வது நூற்றாண்டில் ஹிப்போகிரேட்ஸ் எழுதிய குறிப்புகளில் காணப்படுகின்றன. குறைந்தது 18வது நூற்றாண்டில் தொடங்கி நோய்க்கிருமி எதிர்ப்பு மருந்துகள் அறிமுகம் செய்யப்பட்ட 1930கள் வரை, குழந்தைப்பிறப்புக் காலத்தை ஒட்டி நிகழும் மரணத்துக்கு மிகவும் பொதுவான ஒரு காரணமாக இந்தத் தொற்றுகள் இருந்தன. 1847 -இல், ஆஸ்திரியாவில், குளோரினைக் கொண்டு கைகளைக் கழுவுதல் பயன்பாட்டின் மூலமாக இக்னாஸ் செம்மெல்வெய்ஸ் (Ignaz Semmelweiss) நோய் மூலமான மரணத்தை சுமார் இருபது சதவீதத்தில் இருந்து இரண்டு சதவீதமாகக் குறைத்தார்.
வெளி இணைப்புகள்
பகுப்பு:மகப்பேறியல்
பழனியாபுரி ஊராட்சி
பழனியாபுரி ஊராட்சி (Palaniyapuri Gram Panchayat), தமிழ்நாட்டின் சேலம் மாவட்டத்தில் உள்ள பெத்தநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1322 ஆகும். இவர்களில் பெண்கள் 648 பேரும் ஆண்கள் 674 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அமர் சிந்து
சல்மா இலாகரி என்பவர் அமர் சிந்து (Amar Sindhu) என நன்கு அறியப்படுபவர் (امر سندھو, امر سنڌو) (பிறப்பு: ஆகத்து 28, 1968) பாக்கித்தான் எழுத்தாளர், கவிஞர், ஆர்வலர் மற்றும் கல்வியாளர் ஆவார்.
ஆரம்பகால வாழ்க்கை மற்றும் கல்வி
சிந்துவின் இயற்பெயர் சல்மா இலாகரி ஆகும். இவர் பாக்கித்தானின் சிந்துவின் மிர்பூர் காசு மாவட்டத்தின் டோடோ இலகாரி கிராமத்தில் 28 ஆகஸ்ட் 1968 அன்று உசைன் புக்சு இலகாரியின் மகளாகப் பிறந்தார். இவர் இரண்டு முதுகலைப் பட்டங்களையும் இளங்கலைச் சட்டப் பட்டத்தையும் பெற்றிருக்கிறார்.
தொழில்
சிந்து, சாம்சோராவில் உள்ள சிந்து பல்கலைக்கழகத்தில் மெய்யியல் துறையில் உதவி பேராசிரியராக உள்ளார். இவர் சிந்தி மொழியில் கவிதை எழுதுவதிலும் வல்லவராக உள்ளார்.
செயற்பாடு
மனித உரிமைகள் மற்றும் சமூக ஆர்வலரான சிந்து சிறுபான்மையினரின் உரிமைகள், பெண்கள், வன்முறை, உள்ளிட்ட பல பிரச்சினைகளில் செயல்பாட்டாளராக உள்ளார். சமதர்ம பெண்ணியவாதி மற்றும் பெண் உரிமை ஆர்வலரான இவர் மகளிர் செயல் மன்றத்தின் முன்னணி உறுப்பினராக உள்ளார். 2012ஆம் ஆண்டில், கராச்சிக்குச் செல்லும் போது சுடப்பட்டபோது இவருக்கு லேசான காயங்கள் ஏற்பட்டன. 2020ஆம் ஆண்டு மகளிர் தினத்தினை முன்னிட்டு மார்ச் 8 அன்று சுக்கூரில் "அவுரத் ஆசாதி மார்ச் " (பெண்கள் சுதந்திர அணிவகுப்பு) நிகழ்ச்சிக்குச் சிந்து தலைமை தாங்கினார். சிந்து, அர்ஃபனா மல்லாவுடன் இணைந்து மகளிர் செயல் மன்றத்தின் கிளையினை ஐதராபாத்தில் 2008இல் தொடங்கினார். சிந்து கராச்சியில் சபீன் மகமூத்தின் டி2எஃப் மூலம் ஈர்க்கப்பட்டார். அசீன் ஷா மற்றும் அர்ஃபனா மாலா ஆகியோருடன் சேர்ந்து சிந்து அருங்காட்சியகத்தில் "கானபடோஷ் கஃபே" தொடங்கினார். இந்த அமைப்பின் மூலம் ஐதராபாத்தினைச் சார்ந்த அறிவார்ந்தவர்கள் மற்றும் படைப்புத் திறன் மிக்கவர்களுடன் கலந்துரையாடலில் சிந்து ஈடுபட்டார். 2015ஆம் ஆண்டில், சிந்தி கவிஞர் சேக் அயாசின் (1923-1997) வாழ்வினைப் பெருமைப்படுத்திக் கொண்டாடும் விதமாக "அயாசு விழாவை" ஏற்பாடு செய்தார். இந்நிகழ்வில் கலந்துகொண்டு அஞ்சலி செலுத்தியவர்களில் மூத்த அரசியல்வாதி ரசூல் பக்சு பாலிஜோ மற்றும் எழுத்தாளர் நூருல் ஹுதா சா ஆகியோர் அடங்குவர். 2015 ஆம் ஆண்டில் கவிஞரும் பத்திரிகையாளருமான அசன் முஜ்தபாவுக்குவும் அஞ்சலி செலுத்தப்பட்டது. முன்னணி பெண்ணியவாதியான சிந்து, சிந்தி பெண்களின் உரிமைகள் குறித்து குரல் கொடுத்துள்ளார். இவர் ”எல்லா பெண்களுக்கும் சம உரிமை வேண்டும் என்று வலியுறுத்தினார். பெண்களுக்குச் சுதந்திரம் மற்றும் சம வாய்ப்புகள் வழங்கப்பட வேண்டும்” என்றும் ஆயிரக்கணக்கான ஆண்டுகளாகப் புறக்கணிக்கப்பட்ட மற்றும் புறக்கணிக்கப்படும் இந்த பாலினத்துடன் தான் நின்று, பெண்கள் விடுதலைக்காக குரல் கொடுப்பதாகக் கூறுகிறார்.
கட்டுரைகள் மற்றும் வெளியீடுகள்
சிந்து, எழுத்தாளர் மற்றும் அரசியல் ஆய்வாளரும் ஆவார். இவர் டான் நியூஸ் மற்றும் அம்சப்பில் கட்டுரைகள் எழுதியுள்ளார். இவர் ஆங்கிலம், உருது மற்றும் சிந்தி மொழிகளில் பல கட்டுரைகளை எழுதியுள்ளார். இவரது படைப்புகள் ஜெர்மன் மொழியில் மொழிபெயர்க்கப்பட்டுள்ளன.
சிந்து சமூக, அரசியல் மற்றும் கலாச்சாரப் பிரச்சினை தொடர்புடைய ஆத்ரிசு என்ற பத்திரிகையையும் வெளியிட்டுள்ளார்.
சிந்து, இருமொழி கவிதைப் புத்தகமான 'ஓஜகியல் அக்யுன் ஜா சப்னா, மற்றும் "ஜாக்தி ஆங்கோ கே சப்னே". சிந்துவின் புகழ்பெற்ற கவிஞர் சேக் அயாசின் கவிதைகள் பற்றிச் சிந்து பல கட்டுரைகளை எழுதியுள்ளார்.
மேற்கோள்கள்
பகுப்பு:பாக்கித்தானியப் பெண்ணியவாதிகள் பகுப்பு:1968 பிறப்புகள் பகுப்பு:வாழும் நபர்கள்
அரடாப்பட்டு ஊராட்சி
அரடாப்பட்டு ஊராட்சி (Aradapattu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, திருவண்ணாமலை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2014 ஆகும். இவர்களில் பெண்கள் 1008 பேரும் ஆண்கள் 1006 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வட்டுக்கோட்டை
வட்டுக்கோட்டை இலங்கையின் யாழ்ப்பாண மாவட்டத்தில் உள்ள வலிகாமப் பிரிவில் உள்ள ஒரு ஊர் ஆகும். யாழ்ப்பாண நகரில் இருந்து ஏறத்தாழ 11 கிலோமீட்டர்கள் தொலைவில் அமைந்துள்ள இந்த ஊரை யாழ்ப்பாண நகரில் இருந்து வடக்கு நோக்கிச் சென்று பின்னர் பொன்னாலையில் இருந்து கிழக்கு நோக்கித் திரும்பும் யாழ்ப்பாணம்-பொன்னாலை-பருத்தித்துறை வீதி (AB21) ஊடறுத்துச் செல்கின்றது, இதைத்தவிர இவ்வூரை கொக்குவில்-வட்டுக்கோட்டை வீதி வழியாகவும் வந்தடையலாம். இவ்வூரைச்சூழ அராலி, மூளாய், சித்தங்கேணி போன்ற ஊர்கள் அமைந்துள்ளன. தனித் தமிழீழம் அமைக்கப்பட வேண்டும் எனும் வட்டுக்கோட்டைத் தீர்மானம் இவ்வூரில் நடைபெற்றது ஒரு சிறப்பம்சம் ஆகும்.
பெயர்க்காரணம்
வட்டுக்கோட்டை என்ற பெயரானது வட்டக் கோட்டை என்பதில் இருந்து மருவி வந்ததென்று ஒருசாராரும், மறுசாரார் வடுகக் கோட்டையில் இருந்து (வடுகர் என்னும் தென்னிந்தியர்களின் கோட்டை) வந்தது என்றும் வாதிடுகின்றனர்.
இவற்றையும் பார்க்க
9.7308°N, 79.94746°W
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும் பகுப்பு:யாழ்ப்பாண மாவட்டம்
செஞ்சாரோம்
செஞ்சாரோம் அல்லது ஜென்ஜாரோம் (மலாய்: Jenjarom அல்லது Jenjarum; ஆங்கிலம்: Jenjarom; சீனம்: 仁嘉隆) என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் (Kuala Langat District) உள்ள ஒரு நகரம் ஆகும்.
மலேசியத் தலைநகரமான கோலாலம்பூரில் இருந்து மேற்கே 54 கி.மீ.; கிள்ளான் நகரில் இருந்து தெற்கே 24 கி.மீ. தொலைவில் உள்ளது. தொடக்கக் காலத்தில் ஒரு வேளாண் நகரமாக இருந்த இந்த நகரம் இன்று பிரபலமான சுற்றுலா தலமாக மாறி வருகிறது.
செஞ்சாரோம் நகர்ப் புறத்தில் ஏறக்குறைய 30.000 மக்கள் வாழ்கிறார்கள். அவர்களில் 95% பேர் ஆக்கியன் (Hokkien) சீனர்கள் ஆகும். இவர்களின் பேச்சுவழக்கு மொழிகளில் ஆக்கியன் மொழி முன்னிலை வகித்தாலும்; மாண்டரின் மொழியும் (Malaysian Mandarin); மலேசிய மொழியும் (Malaysian Malay) சரிசமமாகப் பயன்படுத்தப் படுகின்றன.
வரலாறு
போர்னியோ தீவில் உள்ள தெற்கு கலிமந்தானை (South Kalimantan) பூர்வீகமாகக் கொண்ட ஓர் இனக் குழுவான பஞ்சார் மொழி (Banjar) பேசும் மக்கள் தான், இந்தப் பகுதியின் தொடக்கக் கால மக்கள் ஆகும். பஞ்சார் மக்கள் 1920-களில் இங்கு வந்து குடியேறினார்கள். அதே நேரத்தில் அல்லது சிறிது காலம் கழித்து, சீனர்களும் வந்து குடியேறியனார்கள்.
ஆக்கியன் மக்களில் பெரும்பாலோர் புஜியான் மாநிலத்தில் (Fujian Province) இருந்து வந்தவர்கள். பிரித்தானியர்களால் ரப்பர் மரங்களை வளர்ப்பதற்காக அவர்களுக்கு நிலம் வழங்கப்பட்டது. இவர்கள் ரப்பர் மரங்களைத் தவிர, காபி, தேயிலை, தென்னை போன்றவற்றையும் பயிரிட்டனர்.